Բայց ես չեմ ուզում աչքաթող անել ամենակարևորը՝ այն, որ պաշտպանության նախարարը, այնուամենայնիվ, մի քանի արժեքավոր դիտողություններ արեց: Դրանցից էր նրա առաջարկը, որ շարքային քաղաքացիներին մահակներով խելքի բերելու և ջրի շիթերով սթափեցնելու ժամանակ լրագրողները պետք է ունենան ինքնությունը հաստատող համապատասխան վկայականներ, որպեսզի կարողանան անարգել կատարել իրենց պարտքը՝ բացահայտեն հասարակության վարձատրվող սպասավորների զանցանքները, ինչի համար իշխանական կառույցներն անկասկած նրանց կհայտնեն իրենց երախտագիտությունը: Ի միջի այլոց, ի՞նչ չափի պետք է լինի ինքնությունը հաստատող իմ վկայականը մութ փողոցում տեղի ունեցող առճակատման թեժ պահին, երբ օդում ճոճվում են մահակները, իսկ ոստիկանները հետապնդում են չարագործներին: